**Tuismitheoirí bochta: Nótaí an Mhúinteora**

|  |  |
| --- | --- |
| Leibhéal | An Teastas Sóisearach – Réasúnta dúshlánach |
| Spriocanna | Cumas tuisceana, scríbhneoireachta, léitheoireachta agus labhartha na ndaltaí a fhorbairt sa réimse saoil – mo mhuintir agus mo chairde / tuismitheoirí agus déagóirí |
| Stór focal | Saol an teaghlaigh |

|  |
| --- |
| Straitéisí Múinteoireachta Molta |

Tá na ceachtanna bunaithe ar alt ar líne ag an seoladh seo: http://www.debretts.com/etiquette/home-life/the-family/teenagers/family-life-with-a-teen.aspx.

Aistríodh go Gaeilge é agus cuireadh in oiriúint é.

Tá na ceachtanna oiriúnach do rang a bhfuil caighdeán réasúnta ard Gaeilge acu don Teastas Sóisearach, ach is féidir leat féin iad a láimhseáil ar bhealach a oireann don rang atá agat féin.

**Réamhobair**

* Léigh a bhfuil ar an sleamhnán seo leis an rang ar fad agus ansin cuir na daltaí ag obair le chéile ina mbeirteanna chun ceist 1 agus 2 a fhreagairt.
* Pléigh na freagraí a bheidh acu mar rang iomlán agus cuir aon stór focal úsáideach / nua ar an gclár.

** Léamh**

* Ba cheart go mbeadh cóip phriontáilte den alt ag gach dalta. Cuir i mbun léitheoireachta iad ina mbeirteanna.
* Pléigh an t-alt leis an rang iomlán ansin agus cabhraigh leo le haon deacrachtaí a bheidh acu leis.

**Iarphlé 1**

* Léigh na ceisteanna atá ar an sleamhnán seo leis an rang ar fad le bheith cinnte go dtuigeann siad cad a bheidh le déanamh acu.
* Cuir gach beirt ag obair le chéile ansin chun na ceisteanna a fhreagairt.
* Pléigh a gcuid tuairimí mar rang iomlán ansin.

**Iarphlé 2**

* Léigh a bhfuil ar an sleamhnán seo leis an rang agus cinntigh go dtuigeann siad an earráid chomónta atá air agus conas é a sheachaint.
* Féadfaidh na daltaí tabhairt faoin gcleachtadh ansin. Ceartaigh leis an rang ar fad é ansin (féach Freagraí thíos) agus abair leo go mbeidh cluas le héisteacht ort don earráid sin agus go gceartóidh tú aon sampla de a chloisfidh tú!

**Scríobh**

* Léigh a bhfuil ar an sleamhnán seo leis an rang ar fad le go dtuigfidh siad go díreach cad a bheidh le déanamh acu.
* Abair leo tabhairt faoin litir a scríobh ina gcóipleabhar ansin. Bí ar fáil chun cabhrú nuair is gá.

|  |
| --- |
| Freagraí |

**Iarphlé 2**

1. I’m getting it: Táim á fháil.
2. I’m eating it: Táim á ithe.
3. Are you drinking that? An bhfuil tú á ól sin?
4. He was reading it: Bhí sé á leamh.
5. Are you keeping that? An bhfuil tú á choimeád sin?
6. They were hitting him: Bhí siad / Bhíodar á bhualadh
7. They were throwing it around: Bhí siad / **b**híodar á chaitheamh timpeall na háite
8. Are you writing it down? An bhfuil tú á scríobh síos?
9. He was cleaning it: Bhí sé á ghlanadh.
10. Sinéad wasn’t driving it: Ní raibh Sinéad á thiomáint.